Jakso 1: Lapsuus 100 vuotta sitten: Martta Salmela-Järvinen

Osa 1/3. Pieni Martta-tyttö elää lapsuuttaan 1900-luvun alun Helsingissä, poliittisesti kiihkeään aikaan. Hän on todistamassa Senaatintorilla asevelvollisuusmellakkaa vuonna 1902 ja marssii pari vuotta myöhemmin punaisen lipun perässä työväen mielenosoituksessa. Sosiaalineuvos, kansanedustaja Martta Salmela-Järvinen (1892–1987) kertoo omasta lapsuudestaan työläiskodissa Pitkänsillan pohjoispuolella. Martan tarina alkaa Hämeen Kylmäkoskelta, Naalin kylästä vuonna 1897. Toimittajat Aila Rantala ja Tapio Ruotsi haastattelivat Martta Salmela-Järvistä vuonna 1983, kun Salmela-Järvinen oli 90-vuotias. Ohjelman on tämän materiaalinauhan pohjalta koonnut Virpi Väisänen.